Brescia se jieħdu azzjoni legali kontra l-attakkant tagħhom Mario Balotelli u l-aġent tiegħu Mino Raiola
Imtella' Ġunju 14, 2020 Il-klabb Taljan tas-Serie A, Brescia, qalu li se jkunu qed jieħdu azzjoni legali kontra l-attakkant tagħhom Mario Balotelli u l-aġent tiegħu Mino Raiola. Balotelli u Raiola kienu qalu li l-klabb kien iddiskrimina meta l-istess plejer ma ġiex ittesjtat għal kontra l-coronavirus kif kien sar mal-kumplament tal-plejers kollha fl-iskwadra. Raiola qal dawn l-akkużi lill-ġurnalisti Taljani filwaqt li Balotelli kiteb dwar dan il-każ fuq il-profil tiegħu personali ta' Instagram. Stqarrija tal-klabb ta' Brescia qed tgħid li taw permess lill-Avukati tal-klabb biex jibdew proċeduri legali kontra dawn l-akkużi foloz.